Čavarine
Čavarine su naseljeno mjesto u općini Sokolac, Bosna i Hercegovina. U Čavarinama je pronađena Arareva gromila (tumul), po veličini i sadržaju, jedna od najznačajnijih arheoloških nalazišta na Glasincu. Promjer joj je na dnu oko 22 m, a visina 1,80 m. Po nađenom sadržaju, zaključeno je da je to bila grobnica otmjenog velikaša (kneževski grobovi, vladarski tumuli). Nađeno je mnoštvo predmeta od bronze, poredanih uz južni rub gromile na dubini od 0,5 metara. Nalazi su iz vremena Glasinačke kulture.